cyanic-selkie/wikianc huggingface dataset:
Ալեքսանդր Շալիմով
Վիրահատական մեթոդներ
Շալիմովը ներկայացրել է մարսողական համակարգի, սրտի, արյան անոթների և ուռուցքաբանական հիվանդությունների վիրահատությունների նոր մեթոդներ և կատարել մոտ 40 հազար վիրահատություն։ Ալեքսանդր Շալիմովը դարձավ առաջին բժիշկը, ով սկսեց վիրահատել ենթաստամոքսային գեղձը։ Նա կատարել է դիաբետիկ հիվանդի ենթաստամոքսային գեղձի հաջող փոխպատվաստում։ Շալիմովի ղեկավարությամբ Ուկրաինայում կատարվել է սրտի փոխպատվաստման առաջին վիրահատությունը ։ 1998 թվականին Ամերիկյան կենսագրական ինստիտուտի միջազգային պալատի որոշմամբ նա ճանաչվել է մոլորակի մարդ։ 2004 թվականին եղել է Ուկրաինայի նախագահի թեկնածու Վիկտոր Յուշչենկոյի վստահելի անձը։ Հեղինակ է ավելի քան 830 գիտական ​​աշխատությունների և 112 գյուտերի։ Բժիշկը ստեղծել է երկու գիտահետազոտական ​​ինստիտուտ Ուկրաինայում՝ Խարկովում և Կիևում։ Շալիմովը կարծում էր, որ հիվանդներին որակյալ բժշկական օգնություն ստանալու համար պետք է բաժանել երեք կատեգորիայի. Առաջինը նրանք են, ովքեր ոչ մի տեղից եկամուտ չունեն, բացի թոշակից կամ նպաստից։ Նրանք թոշակառուներ և հաշմանդամներ են։ Այդ հիվանդները Ալեքսանդր Ալեքսեևիչի հաշվարկով, կազմում են մոտ 25 տոկոս։ Երկրորդ խումբը այն հիվանդներն են, որոնք կարող են մասամբ վճարել բուժօգնության համար, և, ըստ նրա հաշվարկների մեծամասնություն են եղել։ Իսկ երրորդ խմբում նա ներառել է այն քաղաքացիների 5-10 տոկոսը, ովքեր կարող են վճարել ամեն ինչի համար և միջոցների մի մասը տրամադրել ամենաաղքատների առողջությունը բարելավելու համար։
Մահ
Շալիմանը մահացել է 2006 թվականի փետրվարի 28-ին Կիևում։ Թաղվել է Կիևի Բայկովե գերեզմանատանը (հողամաս 52ա)։
Արտաքին հղումներ
Կատեգորիա:Վիրաբույժներ Կատեգորիա:Պրոֆեսորներ Կատեգորիա:Բժշկական գիտությունների դոկտորներ
Տուվալու
Տուվալուն (մինչև 1975 - Էլիս կղզիներ) խաղաղօվկիանոսային պետություն է Պոլինեզիայում։ Հյուսիսում և հյուսիս-արևելքում սահմանակցում է Կիրիբատիի տարածքային ջրերի հետ, արևելքում՝ Տոկելաուի տարածքային ջրերի հետ, հարավ-արևելքում՝ Սամոայի ու Ուոլի և Ֆուտունա կղզիների հետ, հարավում՝ Ֆիջիի, հարավ-արևմուտքում և արևմուտքում՝ Սողոմոնյան կղզիների ջրերի հետ։ Ջրափնյա գծի երկրարությունը հասնում է 21 կիլոմետրի։ Տուվալուն գտնվում է Տուվալու կղզեխմբի 5 օղակղզու և 4 կղզիների վրա։ Ցամաքի ընդհանուր մակերեսը 26 կմ² է։ Երկրի բնակչությունը ըստ 2008 թվականի գնահատման 12 177 մարդ է։ Մայրաքաղաքը Ֆունաֆուտին է։
Ծանոթագրություններ
Կատեգորիա:Տուվալու Կատեգորիա:Կղզի պետություններ Կատեգորիա:Ունիտար պետություններ Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:Անգլիախոս երկրներ և տարածքներ Կատեգորիա:1978 հիմնադրված պետություններ և տարածքներ Կատեգորիա:Ազգերի Համագործակցության անդամ երկրներ Կատեգորիա:Ավստրալիայի և Օվկիանիայի կղզիներ Կատեգորիա:Նախկին բրիտանական գաղութներ
Երրորդ աշխարհի ձևավորում
Երրորդ աշխարհի ձևավորումը, Նորանկախ երկրներն ըստ կողմնորոշման բաժանվեցին երկու խմբի՝ կապիտալիստական և սոցիալիստական։ Կողմնորոշումը կախված էր այն իրողությունից, թե տվյալ երկիրը որտեղից էր ստանում տնտեսական օգնությունն ու սպառազինությունը, և որտեղ էին պատրաստություն անցնում նրա ինժեներական և զինվորական կադրերը։ Այդուհանդերձ, կար նաև մեկ այլ տարբերակ՝ ընտրել զարգացման այս կամ այն ուղին, սակայն չդառնալ երկու ճամբարների միջև խաղաքարտ։ Այս գաղափարի հետևորդները նախկին գաղութային աշխարհի տեղում ձգտում էին ստեղծելու նոր՝ երրորդ աշխարհ։
«Երրորդ աշխարհ» հասկացությունը
«Երրորդ աշխարհն» ընդհանրաց­նող հասկացություն է, որ բնորոշում է հիմնականում այն երկրները, որոնք ապագաղութացման բովով են անցել վերջին երկու հարյուրամյակի ըն­թացքում։ Ինքնին «երրորդ աշխարհ» հասկացությունն առաջին անգամ քաղաքական շրջանառության մեջ է դրվել ՄԱԿ–ի գլխավոր քարտուղար Դագ Համմարշելդի (1953–1961 թվականներ) կողմից՝ բնորոշելու համար Ասիայի և Լատինական Ամերիկայի աղքատ երկրները։ Սակայն հետագայում այս հասկացությամբ էին բնորոշում երկբևեռ աշխարհի պայմաններում ինքնուրույն դիրքորոշում ունեցող երկրները։
Երրորդ աշխարհի պահպանած չեզոք դիրքը
Սա երրորդ աշխարհի երկրների չեզոք ուղու քաղաքականության սկիզբն էր։ Նրանց դիրքորոշման հիմքում ընկած էր սառը պատերազմում չեզո­քություն պահպանելու հայեցակարգը։ Նրանք պետք է հավասար հեռավո­րություն պահպանեին երկու կողմերի նկատմամբ, միաժամանակ հանդես գային միջնորդի դերում մեծ տերու­թյունների միջև՝ փորձելով մեղմել վտանգավոր անհամաձայնություն­ները։ Նոր պետությունները ձգտում էին խուսափելու սառը պատերազմից, սակայն չէին ցանկանում հայտնվել համաշխարհային քաղաքականու­թյունից դուրս։ Նրանց թիվն ու կշիռը աշխարհում էականորեն աճեցին հատկապես Աֆրիկայի և Ասիայի երկրների կողմից անկախության ձեռքբերումից հետո։
Թե՛ ԱՄՆ–ը, թե՛ ԽՍՀՄ –ը սկզբնա­կան շրջանում բացասական դիրքո­րոշում ունեին չեզոքության հետևող երրորդ աշխարհի երկրների նկատ­մամբ։ Սակայն հետագայում նրանք փոխեցին իրենց դիրքորոշումը։ Միջազգային ասպարեզում չմիացած կամ երրորդ աշխարհի երկրների գործունեությունը բերեց այն հա­մոզման, որ չի կարելի դատողություն­ներ անել այդ երկրների վերաբերյալ՝ ելնելով կոմունիզմի և հակակոմունիզ­մի պարզունակ չափանիշներից։
Գաղութային համակարգի փլուզումը
Այսպիսով՝ 20–րդ դարի երկրորդ կեսին փլուզվեց գաղութային համակարգը։ Ի հայտ եկավ երրորդ աշխարհը, որ եկավ լրացնելու երկբևեռ աշխարհակարգի պայմաններում գործող առաջին և երկրորդ աշխարհներին։ ԱՄՆ–ի ազդեցության տակ գտնվող արևմտյան ժողովրդավարական ու զարգացած երկրների խմբավորումը ստացավ առաջին աշխարհ կամ արևմտյան խմբավորում անվանումը։ ԽՍՀՄ–ի ազդեցության տակ գտնվող սոցիա­լիստական երկրները միավորող ճամբարը ստացավ երկրորդ աշ­խարհ կամ արևելյան խմբավորում անվանումը։ Իսկ աշխարհի բնակ­չության մեծ մասը կազմող՝ երկու բևեռներին կամ խմբավորումներին չհարող մյուս բոլոր երկրները որակ­վեցին իբրև երրորդ աշխարհ։ Երրորդ աշխարհի երկրներին հաջողվեց ստիպել ԽՍՀՄ –ին ու ԱՄՆ–ին՝ հա­մաշխարհային քաղաքականության մեջ ընկալելու իրենց այն դերում, որ նորանկախ երկրներն էին իրենց համար ընտրել։
Ծանոթագրություններ
Կատեգորիա:Համաշխարհային պատերազմներ Կատեգորիա:Պատմություն ըստ թեմաների Կատեգորիա:20-րդ դար
Բրանիսլավ Իվանովիչ
Բրանիսլավ Իվանովիչ (Бранислав Ивановић,, Սրեմսկա-Միտրովիցա), սերբ պրոֆեսիոնալ ֆուտբոլիստ է, «Չելսիի» պաշտպանը և Սերբիայի հավաքականի ավագը։
Ակումբային կարիերա
Բրանիսլավը- «Ռեմոնտ» ակումբի սանն է։ Նա իր դեբյուտային խաղը հիմնական կազմում անցկացրել է 2002 թվականին, ավելի ուշ, նույն տարվա հուլիսին նա տեղափոխվեց «Սրեմ», որտեղ հանդես եկավ մինչև անցումը ՕՖԿ 2003 թվականին ։ Երեք տարի Սերբիայի Սուպերլիգայում հանդես գալուց հետո, նա 2006 թվականի փետրվարին չորս տարվա պայմանագիր կնքեց մոսկովյան «Լոկոմոտիվ»-ի հետ։ Այս անցումը մեծ մասամբ նպաստեց Սերբիայի հավաքականի կազմում նրա կարիերայի զարգացմանը։ Միակ տիտղոսը, որը նա նվաճեց երկաթուղայինների կազմում, 2007 թվականի Ռուսաստանի գավաթն էր։
«Չելսի»
2008 թվականի հունվարի 15-ին Չելսին ընդունեց, որ ակումբը համաձայն է «Լոկոմոտիվ»-ի՝ Իվանովիչի տրանսֆերի համար ներկայացրած պայմաններին, ինը միլիոն ֆունտի սահմաններում, ֆուտբոլիստի անձնական համաձայնությունից և բժշկական զննությունից հետո։ Ըստ լրատվամիջոցների եվրոպական առաջատար ակումբները ցանկանում էին Իվանովիչին տեսնել իրենց շարքերում։ Հավակնորդների թվում էին իտալական Միլանը, Յուվենտուսը և Ինտերը, նաև հոլանդական Այաքսը։ «Լոկոմոտիվ»-ը հայտարարեց տրանսֆերի գինը տասներեք-տասնհինգ միլիոն եվրոյի սահմաններում։ Ակումբի տվյալներով դա եղել է ամենաթանկ վաճառքը Ռուսաստանի ֆուտբոլի պատմության մեջ։ Իվանովիչը երեք ու կես տարվա պայմանագիր կնքեց «կապույտների» հետ։ 2 համարով մարզաշապիկը նրան է հանձնել «Չելսիի» գլխավոր մենեջեր Պիտեր Կենիոն։ Անգլիայում աշխատելու որոշումը տվել է Լոնդոնի դատարանը, վերանայելով հունվարի 14-ին 23-ամյա պաշտպանին բրիտանական երկարաժամկետ աշխատանք մուտքի արտոնագրերի հանձնման հարցը։ Գործը լուծվեց դատարանի միջոցով այն պատճառով, քանի որ վերջին երկու տարվա ընթացքում ֆուտբոլիստը ազգային հավաքականի խաղերի 75 տոկոսը չէր անցկացրել, ինչպես պահանջվում է Մեծ Բրիտանիայի աշխատանքի օրենքով։
Չնայած ֆուտբոլիստի համար վճարված բարձր գնին, 2007/08 թվականներին նա այդպես էլ դաշտ չի մտել հիմնական կազմում։ Այնուամենայնիվ, նա շատ անգամներ է խաղացել պահեստային կազմում։ Այդ առումով ամառային տրանֆերային պատուհանի ժամանակ խոսակցություններ են տարածվել Իվանովիչի՝ «Ստեմֆորդ Բրիջից» Իտալիա հեռանալու մասին։ Հաճախ են նշվել «Յուվենտուս»-ը և «Միլան»-ը, որոնք այն ժամանակ պաշտպանության գծում հմուտ խաղացողի կարիք ունեին։ Սակայն նոր մարզչի՝ Լուիս Ֆելիպե Սկոլարիի ժամանումից հետո սկսեց հանդես գալ ընկերական և Պրեմիեր Լիգայի հանդիպումների ժամանակ։ Ավելի քան ութ ամիս Չելսիում մնալուց հետո Իվանովիչը անցկացրեց իր առաջին խաղը՝ Ֆուտբոլի լիգայի գավաթում «Պորտսմուտ»-ի դեմ, որը ավարտվեց «կապույտների» 4։0 հաշվով հաղթանակով։ Իսկ դեբյուտային խաղը Պրեմիեր Լիգայում տեղի է ունեցել «Աստոն Վիլլայի» դեմ, որտեղ «կապույտները» հաղթել են 2։0 հաշվով։
2009/2010 թվականների մրցաշրջանում Բրանիսլավը «Չելսիի» համար կրկին հանդիսացավ կարևոր խաղացող։ Ժոսե Բոսինգվայի՝ ակումբի պաշտպանի վնասվածքը մինչև մրցաշրջանի ավարտը նրան զերծ պահեց գործողություններից և Իվանովիչը փայլուն կերպով փոխարինեց պորտուգալացուն։ Բացի այդ առաջնության 11-րդ տուրի «Բոլթոն Ուոնդերերս»-ի դեմ խաղում Բրանիսլավը խփեց մրցաշրջանի իր առաջին և միակ գնդակը, որը նրա համար դարձավ երրորդը «կապույտների» մարզաշապկում։ Սկզբում այդ գնդակը արձանագրվեց որպես Զետա Նայտի ինքնագոլ, սակայն ավելի ուշ փոխանցվեց սերբ խաղացողի անվանը։
2013 թվականի մայիսի 15-ին Չելսին առաջին անգամ նվաճեց ՈՒԵՖԱ-ի գավաթը, շնորհիվ Բրանիսլավ Իվանովիչի հիմնական ժամանակին ավելացրած երրորդ րոպեի գոլի։
Ակումբային վիճակագրություն
2015 թվականի հունիսի 15-ի դրությամբ
Միջազգային վիճակագրություն
2015 թվականի հունիսի 15-ի դրությամբ
Եկատերինա Բելյակովա
Եկատերինա Բելյակովա (Екатерина Михайловна Белякова, ), ռուս և խորհրդային նկարիչ, գեղանկարիչ և գծանկարիչ։
Բրանիսլավ Իվանովիչ
Խաղերը և գոլերը հավաքականի կազմում
2015 թվականի հունիսի 15-ի դրությամբ
Եկատերինա Բելյակովա
Կենսագրություն
Եկատերինա Բելյակովայի հայրը` Միխայիլ Բելյակովը (1850-1937 թվական), եղել է բանկային ծառայող, հինգ երեխաների հայր, գեղանկարների և գրքերի հավաքող, զբաղվել է գեղանկարչությամբ, դստրերին տվել է նկարչության առաջին դասերը։ 1909 թվականին Եկատերինա Բելյակովան ընդունվել է Մոսկվայի պետական արվեստի և արտադրական համալսարան։ Սովորել է Ստանիսլավ Նոակովսկու և Պ. Պաշկովի մոտ։ 1913 թվականին ավարտելով ուսումնարանը` իր ուսումը շարունակել է Մոսկվայի նկարչության, քանդակագործության և ճարտարապետության ուսումնարանում, որտեղ նրա մանկավարժներն էին Նիկոլայ Կասատկինը, Ալեքսեյ Կորինը, Սերգեյ Միլորադովիչը և Սերգեյ Մալյուտինը։ 1917 թվականին ավարտել է Մոսկվայի նկարչության, քանդակագործության և ճարտարապետության ուսումնարանը։ 1915 թվականին առաջին անգամ ցուցահանդեսում ցույց է տվել իր աշխատանքները։ 1918-1919 թվականներին Սերգիև Պոսադում Խաղալիքների թանգարանում հավաքածու է հավաքել, կատարել է խաղալիքների ջրանկարչական ընդօրինակություններ և մանրամասնորեն նկարագրել է խաղալիքի վերաբերյալ մտահղացումները։ Ավելի ուշ Ե. Շտեյնբախի հետ միասին գրել է «Սերգիևի Պոսադի խաղալիքները» աշխատանքը» ։
Բրանիսլավ Իվանովիչ
Խաղերը և գոլերը հավաքականի կազմում
}} Ընդհանուր։ 77 խաղ, 10 գոլ, 33 հաղթանակ, 19 ոչ ոքի, 25 պարտություն։
Ակումբային
«Լոկոմոտիվ»
Եկատերինա Բելյակովա
Կենսագրություն
Եկատերինա Բելյակովան, հրաշքով խուսափելով բռնաճնշումից, որը հասել էր իր ընկերներին, խորապես հավատացյալ մարդ է դարձել։ Նա եղել է հիանալի զրուցակցուհի, իր ժամանակ նա շատ է պատմել արվեստի և նկարիչների մասին։ Զրկված տարիներին միայն արվեստով ապրելով` նա եղել է նրբազգաց և կարեկից մարդ։ Նրա բնակարանում աշխատանքային տարիներին հավաքել են ոչ միայն իր աշակերտակիցները` Կ. Պերրոտը, Ե. Շտեյնբախը, Զ. Օսկոլկովը, Գ. Խանդոժևսկայան, Ռ. Ֆլորենսկայան, պարուհի Վ. Բեկունովան, այլև մի շարք նշանավոր նկարիչներ, ինչպիսիք են Ս. Ռոմանովիչը, Ի. Սոբոլևը և արվեստագետ Վորոնովը։ Նրանք ներկայացումներ են բեմադրել` խաղալով Մոլիերի պիեսները և նույնիսկ բեմադրելով Բոկաչչոյի «Դեկամերոնը», նա հանգամանորեն դեկորացիաներ և կոստյումներ է պատրաստել։ Նրա մտերիմ ընկերուհին եղել է նկարչուհի Ռ. Ֆլորենսկայան, փիլիսոփա Պավել Ֆլորենսկու քույրը։ Ֆլորենսկայայի մահից հետո նրա գեղանկարչությունը պահպանվել է Ելենա Բելյակովայի կողմից։ Եկատերինան եղել է նկարազարդող, պատկերազարդել է Անդերսենի հեքիաթները, Միխայիլ Պրիշվինի «Փոքրիկ պատմվածքները» և այլն։ Նա պատկերազարդ օրագիր է վարել, որտեղ նա արձանագրել է իր կյանքի հատուկ իրադարձությունները։
Բրանիսլավ Իվանովիչ
Ակումբային
«Չելսի»
Եկատերինա Բելյակովա
Կենսագրություն
Ելենա Բելյակովայի աշխատանքները պահվում են Ռուսական պետական թանգարանի, Պետական պատմական թանգարանի և Տրետյակովյան պատկերասրահի հավաքածուներում։
Բրանիսլավ Իվանովիչ
Արտաքին հղումներ
Կատեգորիա:Սերբ ֆուտբոլիստներ Կատեգորիա:Սերբիայի հավաքականի ֆուտբոլիստներ Կատեգորիա:Չելսիի ֆուտբոլիստներ Կատեգորիա:1984 ծնունդներ Կատեգորիա:Ֆուտբոլի պաշտպաններ Կատեգորիա:Փետրվարի 22 ծնունդներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ռուսաստանի Պրեմիեր Լիգայի խաղացողներ
Եկատերինա Բելյակովա
Արտաքին հղումներ
Կատեգորիա:Ռուս նկարիչներ
Փարիզի արվարձաններ (նկար, Վան Գոգ)
Փարիզի արվարձանները, Վինսենթ վան Գոգի նկարը, որը ստողծվել է 1887 թվականին, երբ նա իր եղբոր՝ Թեոյի հետ ապրում էր Փարիզում։
Փարիզի արվարձաններ, հովվական վայրեր
Վան Գոգը սիրում էր ուսումնասիրել Փարիզի արվարձանները, որոնել հովվական վայրեր զբոսայգիներում և արվարձանների անտառապատ տարածքներում։ Նրա նպատակն էր գտնել տեսարաններ, որոնք նրան թույլ կտային ուսումնասիրել Փարիզում սովորած տեխնիկան ։
Փարիզի ծայրամասեր, ինդուստրացման հետևանքներ
Ինչպես շատ իմպրեսիոնիստներ Վան Գոգը նույնպես մտահոգված էր, թե ինչպես է տեխնիկական առաջընթացը և ինդուստրացումը ազդել լանդշաֆտի և ապրելակերպի վրա։ Նա անհանգիտություն է զգացել դեռևս Նիդեռլանդներում, որի մասին նա հայտնել է Անթոն վան Ռապարդին.
Փարիզի արվարձանների տարբերակներից մեկը (F264) ցույց է տալիս քաղաքային էքսպանսիայի ոտնձգությունը հովվական կյանքին։ Վան Գոգի համար ինդուստրացում նշանակում էր հարգված ապրելակերպի, գյուղացու պարզ կյանքի կորուստ։ Պոլ վան դեր Գրիպը՝ «Արվեստ և էկզոտիկա. իսկության ձգտման մարդաբանություն» գրքի հեղինակը, գրել է Վան Գոգի՝ իր մտահոգությունն արտահայտող ուղերձը պատկերելու մտադրության մասին. «Քաղաքի մասին իր պատկերացումներում նա հիմնականում ուշադրություն է դարձրել այն ընդլայնվող ծայրամասերին, որոնք կլանել են տեղանքը, ընդ որում, քաղաքային և գյուղական կյանքը հաճախ համակցված, երբեմն գնացքների տեսքով գործարանների համար, որոնք ջնջում էին գյուղը» ։
Վան Գոգի Փարիզի արվարձանները (F264) կտավից Շվարցը և Պրժիբլիսկին գրում են, որ թեև Վան Գոգը գունավոր կետեր է տալիս մռայլ տեղանքում, "Գործարանները, քանի որ հենց այդպիսին են այդ անշնորհք շենքերը, կփոխարինեն հողմաղացին, իսկ վիլլաները կշրջեն ցեխերով ու եգիպտացորենի դաշտերով, մինչև նրանք հասնեն գազի նախնական ստանդարտին "։
Ծանոթագրություններ
Կատեգորիա:1887 նկարներ Կատեգորիա:Վինսենթ վան Գոգի նկարներ
(608) Ադոլֆինե
Միջին հեռավորությունը Արեգակից կազմում է 3,0265 ա. մ., առավելագույնը մոտենում է 2,6521 ա. մ. հեռավորության վրա և հեռանում 3,4009 ա. մ. ։ Արեգակի շուրջ մեկ ամբողջական պտույտ է կատարում 1923,13 երկրային օրվա ընթացքում, իր ուղեծրով շարժվելով միջինում 0,187195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,37° անկյուն։
Ադոլֆինե աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ռոման Աբրամովիչ
Ռոման Արկադևիչ Աբրամովիչ (Роман Аркадьевич Абрамович, רומן אברמוביץ׳, ), ռուս-իսրայելական գործարար միլիարդատեր, քաղաքական գործիչ, բարերար։ Միլհաուզ ԼԼՍ ընկերության սեփականատերը։ Նրան է պատկանում նաև անգլիական Չելսի ֆուտբոլային ակումբը, ։ 2000-2008 թվականներին եղել է Ռուսաստանի Դաշնության Չուկոտկայի ինքնավար օկրուգի նահանգապետը ։
Forbes ամսագրի հրապարակած տվյալների համաձայն՝ 2019 թվականին Աբրամովիչի կարողությունը գնահատվել է 12,9 միլիարդ ամերիկյան դոլար, 2021 թվականի տվյալներով՝ 14,5 միլիարդ դոլար։ Իսրայելում ամենահարուստ մարդկանց ցանկում նա գրավում է երկրորդ, Ռուսաստանում՝ տասնմեկերորդ  , Մեծ Բրիտանիայում՝ իններորդ , աշխարհում՝ 124-րդ տեղը ։ Ռոման Աբրամովիչը 1999-2013 թվականներին բարեգործական նպատակներով նվիրաբերել, ծախսել է ավելի քան երկուսուկես միլիարդ դոլար՝ առավել, քան ներկայումս ապրող որևէ ռուսաստանցի։ Նվիրաբերված այդ գումարներով Չուկոտկայում կառուցվել են դպրոցներ, հիվանդանոցներ, ճանապարհներ և ենթակառուցվածքային այլ օբյեկտներ։ Նա բարեգործական նպատակներով մեծ գումարներ է նվիրաբերում նաև Պորտուգալիայի հրեական համայնքին։ Աբրամովիչին քննադատողները նրան պիտակավորում են որպես օլիգարխի, շեշտում, որ իր հսկայական կարողությունը ստեղծել է Ռուսաստանի առաջին նախագահ Բորիս Ելցինի մերձավոր շրջապատի հետ սերտ կապեր հաստատելու շնորհիվ։
Ծանոթագրություններ
Կատեգորիա:1966 ծնունդներ Կատեգորիա:Հոկտեմբերի 24 ծնունդներ Կատեգորիա:Ռուս գործարարներ Կատեգորիա:Ռուսաստանի պետական դումայի անդամներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Մոսկվայի պետական իրավաբանական ակադեմիայի շրջանավարտներ Կատեգորիա:Պատվո շքանշանի ասպետներ (Ռուսաստան) Կատեգորիա:Ռուս քաղաքական գործիչներ
Լալի Էսպոսիտո
Մարիանա «Լալի» Էսպոսիտո (Mariana «Lali» Espósito, ), արգենտինացի դերասանուհի և երգչուհի, որն առավել հայտնի է «Համարա հրեշտակներ» և «Կարմիր դերմատին» հեռուստասերիալներում կատարած դերերի շնորհիվ։
Կենսագրություն
Ծնվել է Կառլոս Էսպոսիտոյի (Ֆուտբոլային մարզիչ) և Մարիա Խոսե Հերերայի ընտանիքում։ Ունի ավագ քույր՝ Անա Լաուրան և ավագ եղբայր՝ Պատրիսիոն։
Դեբյուտը կատարել է 1998 թվականին, 6 տարեկան հասակում դերակատարում ունենալով «Կարմելիտոն և դու» (Caramelito y vos) մանկական շոոի մեջ։ Հաջորդիվ կատարել է Քրիս Մորենայի պրոդյուսերավորած իր կինոդեբյուտը «Լույսի անկյուն» (Rincón de luz) մանկական ֆիլմում, որտեղ Լալին կատարել է գլխավոր հերոսներից մեկի՝ Մալենա «Կոկո» Կաբրերայի դերը։ Մեկ տարի անց կատարել է Ռոբերտայի դերը «Ֆլորիսյենտա» հեռուստասերիալում, որը նույնպես հանդիսանում է Քրիսի հաջողված գործերից։ 2006 թվականին Լալին կատարել է Ավգուստինա Ռոսսի դերը «Chiquititas sin fin» հեռուստասերիալում։
2007 թվականին ստացել է իր առաջին նշանակալից դերը, կատարելով Միրիանելա «Մար» Տեներիկո Ռինալդիի դերը «Համարյա հրեշտակներ» (Casi ángeles) հեռուստասերիալում, որի արտադրությունը կատարել է Cris Morena Group ընկերությունը։
2020 թվականից սկսած տեղափոխվել է Իսպանիա և նկարահանվել է «Կարմիր դերմատին» հեռուստասերիալում, որտեղ կատարել է Վենդիի դերը։
Հանրային պատկեր
2014 թվականին կատարված հարցումների արդյունքում 23-ամյա Էսպոսիտոն ճանաչվել է ամենասեքսուալ երրորդ արգենտինացի կինը, հարցումներն անցկացրել էր Radio Continental-ը ։ Նույն թվականին զբաղեցրել է 27-րդ հորիզոնականը Թվիթերի իսպանալեզու ամենաազդեցիկ մարդկանց ցանկում ։
Անձնական կյանք
Էսպոսիտոյի մականունը և կեղծանունը որպես Լալի եղել է նրա ավագ եղբոր գաղափարը, որը փոխել է նրա անվան կարճ տարբերակը և «Մարի»-ն դարձրել է «Լալի» ։
Համերգային շրջագայություններ
Անվանում
Բացման ակտ
Ծանոթագրություններ
Կատեգորիա:Արգենտինացի կինոռեժիսորներ Կատեգորիա:Արգենտինացի դերասանուհիներ Կատեգորիա:Արգենտինացի մոդելներ Կատեգորիա:Արգենտինացի երգչուհիներ Կատեգորիա:Արգենտինացի ռեժիսորներ Կատեգորիա:21-րդ դարի դերասանուհիներ Կատեգորիա:Արգենտինացի պարուհիներ Կատեգորիա:Երեխա դերասաններ Կատեգորիա:Արգենտինացի հասարակական գործիչներ Կատեգորիա:Թատրոնի դերասանուհիներ
Ֆունաֆուտի
Արտաքին հղումներ
Կատեգորիա:Ֆունաֆուտի Կատեգորիա:Օվկիանիայի մայրաքաղաքներ Կատեգորիա:Տուվալուի օղակղզի Կատեգորիա:Տուվալուի բնակավայրեր Կատեգորիա:Օղակղզիներ
Մ.թ.ա. 753
Դեպքեր
753 да н. э.
753 f.Kr.
Բատայսկ
Բատայսկ, քաղաք Ռուսաստանի Դաշնության Ռոստովի մարզում: Հիմնադրվել է 1769 թվականին, քաղաքի կարգավիճակ է ստացել 1938 թվականին:.
Բնակչությունը կազմում է 119 807 մարդ ( 2015 )։
Աշխարհագրություն
Քաղաքն ընկած է Կոյսուգ գետի վրա։ Դոնի Ռոստովից գտնվում է հարավ-արևելք 8 կմ հեռավորության վրա և համարվում է արբանյակ քաղաք։ Տարածքի մեծությունը՝ 77,68 կմ² է։ Հիմնականում ունի փողոցների ուղղանկյունաձև ցանց։ Թաղամասերի ճնշող մեծամասնությունը կառուցապատված է միհարկանի կարմիր աղյուսից տներով։
Ստուգաբանությունը
Քաղաքի անվանման մասին կան մի քանի վարկածներ։ Վ. Գրաչյովի և Ն. Ռեշետնյակի գավառագիտական ակնարկներում նշվում է, որ Բատայսկը իր անունն ստացել է Բատայսու գետակի անվանումից, որն էլ իր հերթին կոչվել է Բաթու խանի գետ, որի հավաքակայանը, իբր թե, եղել է այդ վայրերում։ Սակայն հեղինակները չեն հրապարակել իրենց սկզբնաղբյուրները։ Սակայն գավառագետ Պ. Օնոկոլովը և ուրիշները չեն գտել ոչ մի ապացույց, որ այստեղ եղել են Բաթու խանի զորքերը, ինչպես նաև Օնոկոլովը նկատել է, որ 1747 թվականի քարտեզի վրա գետը նշված է եղել որպես Բատայ, աչ թե Բատայսու։ Մեկ ուրիշ տարբերակով ստուգաբանվում է որպես բա տայ սու՝ թյուրքերենով որպես «գետակով խոնավ ցածրավայր » ։
Հիմնադրումը, XVIII դար
XVIII դարի ընթացքում ներկայիս Բատայսկի տարածքը մի քանի անգամ Ռուսաստանից անցել է Թուրքիային և հակառակը։ Վերջնականապես Ռուսական կայսրության կազմ է մտել Ռուս-թուրքական պատերազմի արդյունքում 1768-1774 թվականներին, որից հետո նվաճված տարածքի վրա ձևավորվել է Ազովի նահանգը։ Սակայն այս շրջանի բնակեցումը սկսվել է դեռևս 1769 թվականին, երբ գեղջուկները անցնելով Դոն գետը հիմնավորվեցին Կոյսուգ գետի ափին և հիմնադրեցին Բատայսկը։ Հիմնականում այդ ժամանակահատվածում էլ գետի հոսանքի ներքին հատվածում զապորոժցիները հիմնադրեցին Կոյսուգի արվարձանը ։
Արտաքին հղումներ
Կատեգորիա:1769 թվականին հիմնադրված բնակավայրեր Կատեգորիա:Ռոստովի մարզի բնակավայրեր Կատեգորիա:Ռոստովի մարզի քաղաքային բնակավայրեր
Ֆորկս
Ֆորկս (Forks), քաղաք ԱՄՆի Վաշինգտոն նահանգում։ Բնակչությունը 2010 թվականի մարդահամարի տվյալներով կազմում է 3.532 մարդ։ Գտնվում է Խաղաղ օվկիանոսի արևելյան ափին և հիմնադրվել է 1945 թ-ի օգոստոսի 28-ին։ Քաղաքի մոտակայքում է գտնվում Քվիլյետ, Բոգաչիել, Կալավահ և Սոլ Դուկ գետերը։
Կատեգորիա:Վաշինգտոն նահանգ Կատեգորիա:ԱՄՆ-ի քաղաքներ Կատեգորիա:1945 թվականին հիմնադրված բնակավայրեր
Իդ (Կանտալի գավառ)
Իդ (Ydes), համայնք Ֆրանսիայի Օվերն մարզի Կանտալ գավառում ։
Բնակչությունը 2014 թվականի դրությամբ կազմում է 1774 մարդ, բնակչության խտությունը` 102.19 մարդ/կմ²։ Բնակավայրը զբաղեցնում է 17.36 կմ² տարածք։
Աշխարհագրություն
Գտնվում է Փարիզ քաղաքից 390 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1098 աշխատունակ (15-64 տարեկան) բնակիչ, որոնցից ակտիվ էին 799-ը, իսկ ոչ ակտիվները` 299։ Ակտիվության ցուցանիշը կազմում է 72,8 %։ 799 աշխատունակ մարդկանցից աշխատել է 734 անձ (399 տղամարդ և 335 կին)։ Գործազուրկ են եղել 65 անձ (33 տղամարդ և 32 կին)։ 299 անաշխատունակներից 43-ը եղել են աշակերտներ կամ ուսանողներ, 118-ը` թոշակառուներ, իսկ 138-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ադամյան քույրեր
Ադամյան քույրեր, հայ դաշնակահարուհիներ։ Առաջին Հեղինե Աբգարի Ադամյան (1881-1960, ամուսնական ազգանուն՝ Հայրանյան), երկրորդ Եվգինե Աբգարի Ադամյան (1883-1945, ամուսնական ազգանուն՝ Գարագաշյան)։ Արշակ և Հովհաննես Ադամյանների քույրերը։ Ծնվել են Բաքվում։ Սովորել են Ժնևի երաժշտական ակադեմիայում (1900-1904) և Բեռլինի Շտեռնի կոնսերվատորիայում՝ պրոֆեսոր Մարտին Կրաուզեի բարձրագույն վարպետության դասարանում (1904-1908)։ Զուգանվագով համերգներ են տվել Արևմտյան Եվրոպայի և Ռուսաստանի խոշոր քաղաքներում, կատարել Բախի, Բեթհովենի, Լիստի, Շոպենի, Ռախմանինովի և այլոց երկու դաշնամուրի համար գրված բազմաբնույթ ստեղծագործությունները։ Ադամյան քույրերի նվագն աչքի է ընկել նուրբ երանգավորմամբ, հախուռն դինամիկայով, ներդաշնակ անսամբլով, ստեղծագործական ազատությամբ։ Հեղինեն մահացել է Գերմանիայի Լեգնից քաղաքում, Եվգինեն՝ Փարիզում։
Կատեգորիա:Հայ դաշնակահարուհիներ
Նիք Ջոնաս
Նիկոլաս Ջերրի Ջոնաս (Nicholas Jerry Jonas, ), ամերիկացի դերասան, երգիչ, երգահան, երաժշտական պրոդյուսեր և մոդել։ Ավելի հայտնի է ինչպես Jonas Brothers հայտնի փոփ ռոք խմբի մասնակից հիմնադրված 2005 թվականին իր եղբայրներ՝ Քևինի և Ջոյի, որը սակայն 2013 թվականից ավարտել էր իր գործնեությունը։ Իր անհատական դեբյուտային ստուդիական ալբոմը, որը կրում է նրա անունը՝ «Nicholas Jonas», նա թողարկել է 2005 թվականի սեպտեմբերի 5-ին : Նրա անհատական երկրորդ ստուդիական ալբոմը նույնպես կոչվել է իր անունով՝ «Nick Jonas», որը թողարկվել է 2014 թվականի նոյեմբերի 10-ին ։
Կենսագրություն
Նիկոլաս Ջերրի Ջոնասը ծնվել է 1992 թվականի սեպտեմբերի 16-ին ԱՄՆ Տեխաս նահանգի Դալաս քաղաքում, երաժիշտ և երգահան Պոլ Քևին Ջոնասի և Դենիզ Ջոնասի (Միլլեր) ընտանիքում ։ Նրա ավագ եղբայրներն են՝ Ջո, Քևին և կրտսերը՝ Ֆրենկի։ 7 տարեկանից խաղացել է Բրոդվեյում, որտեղ մասնակցել է բազմաթիվ բեմադրություններում  ։ Հարցազրույցի ժամանակ հայրը ասել է՝ Նիկը սկսել է գրել երաժշտություն 5 տարեկանից։ «Joy To The World» (A Christmas Prayer) հայտնի Սուրբ Ծննդյան երգի բառերը Նկոլասը գրել է 9 տարեկանում ։
Ինքուս մուլտի-ինստումենտալիստ (9 գործիք)։
Կարիերա
Դերասանական կարիերան Նիկը սկսել է 2009 թվականին Disney Channel-ի Jonas հեռուստասերիալում։ Jonas խմբով նկարահանվել է Քեմփ Ռոք։ Երաժշտական արձակուրդներ և Քեմփ Ռոք 2։ Վերջին համերգ ֆիլմերում։ 2014 թվականին Նիկը նկարահանվել է Թագավորություն մելոդրամայում, որի պրեմիերան տեղի է ունեցել նույն թվականի աշնանը։ 2015 թվականին Նիկը դարձավ Kids' Choice Awards մրցանակաբաշխության հաղորդավար ։ 2017 թվականին նկարահանվել է Ջումանջի ֆիլմում։
Երաժշտական կարիերա
2005 թվականին Նիկը ստեղծում է «Jonas Brothers» խումբը իր եղբայների (Ջո Ջոնաս, Քևին Ջոնաս) հետ։ Խումբը հրապարակել է 5 ստուդիական ալբոմ, նկարահանվել է սեփական հեռուստասերիալում և կազմակերպել է մի քանի համաշխարհային տուրեր։ 2010 թվականին տղաները որոշում են հանգստանալ և զբաղվել անձնական գործերով։ Նույն թվականին Նիկ Ջոնասը որոշում է ստեղծել անձնական խումբ՝ «Nick Jonas and the Administration»: 2010 թվականին հրապարակվել է այս խմբի միակ ալբոմը։ Նույն թվականին խումբը դադարեց գոյություն ունենալ։
2012 թվականին Jonas Brother սկսեցին աշխատել նոր ալբոմի շուրջ։ Նույն թվականի հոկտեմբերի 11-ին եղբայրները վերադարձան բեմ նոր երգերով և հին հիթերով և ուղևորվեցին պրոմո տուր աշխարհով մեկ։ 2013 թվականի ամռանը Ջոնաս եղբայրները ԱՄՆ-ով ուղևորվեցին ամառային շրջայցի։
2013 թվականի հոկտեմբերի 30-ին եղբայրները հայտարարեցին խմբի լուծարման մասին ։ Լուծարման նախաձեռնողը դարձավ Նիկը։
2014 թվականի հունիսի վերջում Նիկը հրապարակում է նոր երգ «Chains» անունով։ Երգը դարձավ  «Nick Jonas» կատարողի մենակատար  դեբյուտային ալբոմի աջակցության առաջին սինգլը, որի թողարկումը տեղի ունեցավ նույն թվականի նոյեմբերի 11-ին։ 2014 թվականի սեպտեմբերին դուրս է գալիս առաջին և միակ սինգլը Նիկի նոր ալբոմից «Jealous», որը հետագայում ստացել է պլատինե կարգավիճակ ։ 2015 թվականի հունվարին այն դառնում է պաշտոնապես ամենահայտնի և պահանջվող երգը ԱՄՆ-ի ռադիոյում։
2015 թվականի մարտին դարձավ Kids' Choice Awards մրցանակաբաշխության հաղորդավար, որտեղ հաղթել է «Լավագույն երգիչ» անվանակարգում։ 2015 մայիսին իր ընկերուհու՝ Դեմի Լովատոյի հետ համատեղ բացել է «Safehouse Records» լեյբլ ։ Աշխատել է իր երրորդ մենակատար ալբոմի ձայնագրության վրա։
2016 թվականի մարտին հրապարակում է իր նոր ալբոմի անվանումը՝ «Last Year Was Complicated» և նշանակում է թողարկման ամսաթիվը՝ հունիսի 10 ։ Մարտի 25-ին թողարկում է իր առաջին համատեղ սինգլը շվեդական երգուչուհի՝ Թովե Լո-ի հետ՝ «Close» : Հունիսի 10-ին հրապարակվեց իր նոր ալբոմը ամբողջ աշխարհով ։
Անձնական կյանք
2009 թվականի վերջում որոշ ժամանակ հանդիպել է Սելենա Գոմեսի հետ, սակայն նրանք բաժանվեցին՝ միմյանց հետ բավարար ժամանակ ճանցկացնելու պատճառով ։ 2015 թվականի հուլիսին հերքեց բամբասանքները՝ նոր հարաբերություններ Սելենայի հետ ։
2011 թվականի հունվարից մինչև 2012 թվականի մայիս հանդիպել է ավստրալիացի մոդել և երգչուհի Դելտա Գուդրեմի հետ։ Զույգը բաժանվել է փոխադարձ համաձայնությամբ, բայց իրենք մնացին լավ ընկերներ և մաղթում են միմյանց ամենայն բարիք ։
2013 թվականի հունիսին սկել է հանդիպել ամերիկացի մոդել, Միսս Տիեզերք 2012 հաղթող Օլիվիա Կալպոի հետ։ Նրանք ծանոթացել էին 2012 թվականի վերջում, և հետագայում սկսեցին հայտվել հանրության շուրջ։ 2015 թվականի հունիսին զույգը բաժանվեց, և ըստ ԶԼՄ-ների, բաժանման նախաձեռնողը եղել է Նիկը ։
2018 թվականին Ջոնասը սկսեց հանդիպել դերասանուհի Պրիանկա Չոպրաի հետ ։ 2018 թվականի հուլիսի 18, Չոպրայի ծննդյան օրը, իրենք նշանվել են և նշել են նշանադրությունը օգոստոսի նույն օրը ։ Զույգը ամուսնացավ 2018 թվականի դեկտեմբերի 1-ին Հնդկաստանում՝ հարսնացուի հայրենիքում ։
Բժիշկ Քալիգարիի առանձնասենյակը (ֆիլմ)
Բժիշկ Քալիգարիի առանձնասենյակը, (Das Cabinet des Dr. Caligari)  սուր սյուժեով, դասական համր ֆիլմ, որը սկիզբ է դրել գերմանական կինոէքսպրեսսիոնիզմին։ Պատմության մեջ առաջին ֆիլմն է, որը էկրանի վրա ցույց է տվել մարդկային գիտակցության փոփոխված վիճակը։ Ֆիլմի բեմելը կայացել է 1920 թվականի փետրվարի 26-ին, Բեռլինում։ Այս ֆիլմը մեծ հաջողություն է ունեցել։ Այն մեծ ազդեցություն է ունեցել համաշխարհային կինոարվեստի հետագա զարգացման վրա։
Դիպաշար
Ամեն ինչ սկսվել է Հոստենվիլլ փոքր քաղաքում՝ ամենամյա տոնավաճառի ընթացքում, որտեղ առաջին անգամ հայտնվել է խորհրդավոր բժիշկ Քալիգարին։ Նա եկել էր քաղաքապետարան, որպեսզի թույլտվություն ստանա տոնավաճառում ցուցադրելու իր լուսնոտ Չեզարեին։ Գոռգոռացող պատգամավորը և քաղաքային քարտուղարը երկար սպասեցնել են տալիս բժշկին, իսկ հետո նրան ուղարկում են մեկ ուրիշ պատգամավորի մոտ։ Գիշերը տեղի է ունենում առաջին խորհրդավոր սպանությունը. քաղաքային քարտուղարին իր ննջարանում դանակահարված են գտնում։
Ալան անունով մի երիտասարդ (Հանս Հենրիխ ֆոն Տվարդովսկի), տարված տոնավաճառի թռուցիկներով, համոզում է ընկերոջը՝ Ֆրանցին, գնալ իր հետ տոնավաճառ։ Տոնավաճառում նրանք մոտենում են մի տաղավարի, որը կոչվում է «Բժիշկ Քալիգարիի առանձնասենյակ», որտեղ բժիշկը հանրությանը ցույց է տալիս լուսնոտ Չեզարեին (Կոնրադ Ֆեյդտ), որը քնած է արդեն 23 տարի և արթնանում է միայն Քալիգարիի հրամանով։ Քալիգարին պնդում էր, որ Չեզարեն պայծառատես է և առաջարկում է մարդկանց հարցեր տալ Չեզարեին։ Ալանը հարցնում է Չեզարեին, թե ինչքան է մնացել իրեն ապրելու։ Չեզարեն պատասխանում է, որ նրան մնացել է ապրելու մինչև լուսաբաց։
Երեկոյան տոնավաճառից տուն վերադառնալիս ընկերները հանդիպում են գեղեցկուհի Ջեյնին, որին երկուսն էլ միանգամից սիրահարվում են։ Նրանք պայմանավորվում են, որ աղջիկը նրանցից որ մեկին էլ ընտրի, նրանք կշարունակեն մնալ ընկերներ։ Գիշերը անհայտ անձը ներս է մտնում Ալանի ննջասենյակ և սպանում նրան։ Իմանալով ընկերոջ մահվան մասին՝ Ֆրանցը հիշում է Չեզարեի մարգարեությունը։ Ֆրանցը ոստիկաններին հայտնում է իր կասկածների մասին։ Այնուհետև նա գնում է Ջեյնի մոտ և պատմում Ալանի մահվան մասին։ Ջեյնի հայրը՝ բժիշկ Օլսենը, խոստանում է հասնել Չեզարեի հարցաքննության թույլտվությանը։
Հաջորդ գիշեր հանցագործության վայրում բռնում են մարդասպանին, և բոլորը որոշում են, որ այդ հանցագործությունը նա է կատարել։ Այս մասին հաղորդագրությունը ընդհատում է ֆրանցի և բժիշկ Օլսենի անցկացրած հետաքննությունը, երբ նրանք արդեն եկել էին բժիշկ Քալիգարիի մոտ և փորձում էին  արթնացնել Չեզարեին։ Քալիգարիին և Չեզարեին հանգիստ թողներով՝ նրանք գնում են ոստիկանության բաժանմունք, որպեսզի ներկա լինեն հարցաքննությանը։ Սակայն մարդասպանը պնդում էր, որ նա կապ չունի նախորդ երկու սպանությունների հետ. ընդհակառակը՝ նա հույս ուներ, որ իր կատարած սպանությունը նույնպես կբարդեն խորհրդավոր մարդասպանի վրա։
Ջեյնը չսպասելով Ֆրանցի և հոր վերադարձին, միայնակ գնում է տոնավաճառ։ Քալիգարին Ջեյնին հրավիրում է տաղավար և վախեցնում՝ ցույց տալով արթնացած Չեզարեին։ Ջեյնը փախչում է։ Գիշերը Ֆրանցը գնում է տոնավաճառ, նայում է վագոնի պատուհանից և տեսնում է Քալիգարիին, որը քնած էր անշարժ պառկած Չեզարեի կողքին։ Ֆրանցը մնում է հսկելու վագոնը։
Բայց հենց այդ ժամանակ Չեզարեն թափառում էր քաղաքի փողոցներով, միաձուլվելով ստվերների հետ։ Դանակը ձեռքին նա սողոսկում է Ջեյնի ննջարան։ Սակայն նրան սպանելու փոխարեն, Ջեյնի գեղեցկությամբ հմայված գողանում է նրան՝ տանելով տանիքների վրայով։ Ջեյնի գոռոցները արթնացնում են բժիշկ Օլսենին։ Բժիշկը տագնապ է բարձրացնում։ Հետապնդումից փախչելով՝ ուժասպառ Չեզարեն բաց է թողնում աղջկան, այնուհետև կորցնում է գիտակցությունը։
Ջեյնից իմանալով, որ նրա վրա հարձակվել է Չեզարեն, Ֆրանցը ոչ մի կերպ չէր կարողանում հավատալ դրան. չէ՞ որ նա այդ ողջ ընթացքում հետևել էր Քալիգարիին և Չեզարեին։ Նա համոզվում է, որ մարդասպանը դեռ բանտում է, և ոստիկանների հետ վերադառնում է տոնավաճառ։ Նրանք պահանջում են, որ Քալիգարին նրանց ներկայացնի լուսնոտին։ Պարզվում է, որ արկղում Չեզարեն չէր, այլ նրան պատկերող տիկնիկ։ Քալիգարին փախչում է Ֆրանցից և թաքնվում հոգեբուժական հիվանդանոցում։ Ֆրանցը պարզում է բժիշկներից, թե արդյոք նրանց մոտ գրանցված չէ հիվանդ՝ Քալիգարի անունով։ Նրան առաջարկում են խոսել հիվանդանոցի տնօրենի հետ, որն էլ հենց Քալիգարին էր։ Ֆրանցը բժիշկներին պատմում է, թե ինչ է կատարվել քաղաքում։ Գիշերը նրանք խուզարկում են տնօրենի առանձնասենյակը, որտեղ գտնում են հին տրակտատ լուսնոտների մասին, որտեղ պատմվում է բժիշկ Քալիգարի մասին, ով 1783 թվականին Հյուսիսային Իտալիայում մի շարք սպանություններ էր կազմակերպել լուսնոտ Չեզարեի ձեռքով,  գտնում են նաև բժշկի օրագիրը, որտեղ նա  գրում է լուսնոտի հետ ունեցած փորձերի մասին և թե ինչպես կարելի է քնած մարդուն ստիպել անել ամեն ինչ՝ իր կամքին հակառակ։
Այդ պահին գալիս է բուժքույրը և հայտնում, որ լուսնոտին անտառում մահացած են գտել։ Ֆրանցը Չեզարեին բերում է հիվանդանոցի տնօրենի մոտ և ստիպում, որ նա խոստովանի, որ Քալիգարին ինքն է։ Տնօրենը կատաղության մեջ է ընկնում, նրան զսպաշապիկ են հագցնում։  «Եվ մինչ օրս, խելագարը նստած է իր վանդակում, - ավարտում է իր պատմությունը Ֆրանցը»։
Ֆրանցը մտնում է հոգեբուժական կլինիկայի ընդհանուր դահլիճ, որտեղ գտնվում են Ջեյնը, Չեզարեն և այլ հոգեկան հիվանդներ։ Ֆրանցը Ջեյնին հարցնում է, թե երբ է ամուսնանալու նրա հետ, սակայն աղջիկը պատասխանում է, որ «ամբարտավան թագուհիները չեն հետևել իրենց սրտի հրահանգներին», նա խելագար է։ Դահլիճ է իջնում կլինիկայի տնօրենը, որին Ֆրանցը մեղադրում է այն բանում, որ նա հենց նույն Քալիգարին է։ Ֆրանցին զսպաշապիկ են հագցնում։ Նա խելագար է, և նրա ամբողջ պատմությունը զառանցանք է։ Կլինիկայի տնօրենն ասում է, որ այժմ, հասկանալով Ֆրանցի մոլուցքի բնույթը, նա կարող է օգնել նրան։ Տնօրենը ակնոցէ դնում և դառնում է Քալիգարի նման։
Ստեղծում
Ֆիլմի սցենարը ստեղծվել է Կառլ Մայերի և Հանս Յանովիցի կողմից, որպես ուժի անմեղսունակության փոխաբերություն, որը «քնած» ժողովրդին մղում  էր սարսափելի աղետների. նկատի ուներ Գերմանիայի պարտվելը Համաշխարհային պատերազմում։
Սցենարի հիմքում դրվել են նաև սցենարիստների անձնական ապրումները, նրանց կյանքի իրադարձությունները և փորձը։ Օրինակ ՝ Յանովիցը 1913 թվականին աշնանային երեկոյան Համբուրգում պատահաբար ընկնում է վատ լուսավորված զվարճանքի զբոսայգի։  Տեսնելով մի գեղեցիկ աղջկա՝ նա հետևում է նրան և գալիս մի ամայի տեղ, իսկ աղջիկն անհայտանում է թփուտների մեջ:Երբ նա հասկանում է, որ արդեն կորցրել է նրան, մուգ հագուստով մի մարդ արագ հեռանում է թփերից և անմիջապես անհետաում։ Հաջորդ օրը նորությունների թերթում հայտնում են, որ հենց այդ վայրում գազանաբար մի աղջիկ է սպանվել։ Այս պատմության որոշ տարրեր հետագայում օգտագործվել են սցենարներում ։
Կառլ Մայերը սցենարի մեջ դրել է նաև դրվագներ իր կյանքի փորձից։ Նրա հոգեկան հիվանդ հայրը ինքնասպան է եղել, Կառլը որոշ ժամանակ թափառել է, աշխատել է թատրոնում, և նույնիսկ ստիպված է եղել գործ ունենալ բանակի հոգեբույժների հետ ։.
Սկզբում ֆիլմի ռեժիսորը պետք է լիներ Ֆրից Լանգը, սակայն ֆիլմի նկարահանումների ժամանակ նա զբաղված էր մեկ այլ նախագծով ։
ԱՄՆ-ում ֆիլմի ցուցադրումը խափանելու համար վարձույթով զբաղվող ընկերության մրցակիցները նույնիսկ պատերազմի վետերանների բողոքի երթեր են կազմակերպել՝ «Չենք դիտի Ամերիկացի թշնամիների կողմից նկարահանված ֆիլմերը» կարգախոսով ։
Արձագանքներ
Ժան Էյնշտեյն. Ամբողջ ֆիլմը դեկորացիա է, ոչ այլ ինչ, քան բնանկար որտեղ կենդանի տարրերը ոչնչացված են վրձնի մի հարվածով։
Արտաքին հղումներ
Կատեգորիա:1920 ֆիլմեր Կատեգորիա:Սարսափ ֆիլմեր Կատեգորիա:Գերմանական ֆիլմեր Կատեգորիա:Գերմանական սարսափ ֆիլմեր Կատեգորիա:Համր ֆիլմեր Կատեգորիա:Սև-սպիտակ ֆիլմեր Կատեգորիա:1919 ֆիլմեր Կատեգորիա:Գերմաներեն ֆիլմեր Կատեգորիա:Գերմանական թրիլեր ֆիլմեր
Նատրիումի հեքսացիանոֆերատ(II)
Նատրիումի հեքսացիանոֆերատ (II), անօրգանական միացություն Na4[Fe(CN)6] բանաձևով։ Առաջացնում է դեղին բյուրեղներ։
Ֆիզիկական հատկությունները
Առաջացնում է դեղին բյուրեղներ։
Լավ լուծվում է ջրում։ Չի լուծվում էթանոլում։
Առաջացնում է բյուրեղահիդրատներ՝ Na4[Fe(CN)6]•n H2O բանաձևով, որտեղ n=9, 10, 12։
Գրականություն
Կատեգորիա:Նատրիումի միացություններ Կատեգորիա:Հեքսացիանոֆերատներ Կատեգորիա:Ցիանիդներ
Պետրովսկոե (ավան, Յասինովատսկի շրջան)
Պետրովսկոե (Петрівське), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Պետրովսկոե ավանում բնակվում էր 62 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի ավաններ
Օղակղզի
Օղակղզին, Ատոլ - օղակաձև, ներփակ կամ կիսաբաց, կորալային կղզի, մինչև 100 մ խորությամբ ծովալճակով, որն ունի ծովալճակը շրջապատող օղակի համատարած կամ ճեղքվածք։ Առաջանում է կորալային խութերի աճից՝ հրաբխային կղզիների եզրին։ Օղակղզիներից շատերն ունեն ճոխ բուսականություն և բնակեցված են։ Հանդիպում են առանձին կղզիներով և կղզեխմբերով արևադարձային բաց ծովերում (Խաղաղ օվկիանոս)։
Օղակղզին իրենից ներկայացնում է բարձունք օվկիանոսի հատակին, որը պսակված է նեղուցներով առանձնացրած կղզիների խմբի (մոտու) հետ խութ կազմավորող բուստե կցաշինությունով։ Եթե նեղուցները չկա, ապա ցամաքը կազմումը է համատարած օղակ և այդ դեպքում ծովալճակի ջրի կարող է ավելի քիչ աղ պարունակել, քան օվկիանոսը։ Սովորաբար բարձրությունը օվկիանոսի հատակին ունի հանգած հրաբուխով կազմավորված կոնի ֆորմա։
Կատեգորիա:Կղզիներ Կատեգորիա:Օղակղզիներ
Կիզիլջա (Ելիզավետպոլի գավառ)
Կիզիլջա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 201 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
(609) Ֆուլվիա
(609) Ֆուլվիա (Fulvia), աստերոիդ աստերոիդների հիմնական գոտում։ Հայտնաբերվել է 1906 թվականի սեպտեմբերի 24-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,085755 ա. մ., առավելագույնը մոտենում է 2,9584 ա. մ. հեռավորության վրա և հեռանում 3,2131 ա. մ. ։ Արեգակի շուրջ մեկ ամբողջական պտույտ է կատարում 1979,89 երկրային օրվա ընթացքում, իր ուղեծրով շարժվելով միջինում 0,181829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,19° անկյուն։
Արտաքին հղումներ
Կատեգորիա:1906 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ձորենի
Ձորենի, հայկական հավանաբար արական անուն։ Ծագումն անորոշ է։ Տարբերակները հետևյալն են՝
Ծանոթագրություններ
Կատեգորիա:Հայկական արական անձնանուններ
Էնն Մարտին
Էնն Մեթյուզ Մարտին (Ann M. Martin, ), ամերիկացի մանկական գեղարվեստական կին գրող, որը լավագույնս հայտնի է «The Baby-Sitters Club» շարքով։
Կենսագրություն
Էնն Մեթյուզ Մարտինը մեծացել է Փրինսթոնում, Նյու Ջերսի նահանգում։ Նրա մայրը՝ Էդեն Մարտինը, նախադպրոցական տարիքի ուսուցչուհի էր, իսկ հայրը՝ Հենրի Մարտինը, The New Yorker-ի և այլ հրատարակությունների ծաղրանկարիչ ։
Գրելու համար դեռ բավական մեծ չէր, նա մորը պատմություններ էր թելադրում, որպեսզի գրի իր համար ։ Այդ ժամանակ նրա սիրելի հեղինակներից մի քանիսն էին Լյուիս Քերոլը, Պ. Լ. Թրավերսը, Հյու Լոֆթինգը, Աստրիդ Լինդգրենը և Ռոալդ Դալը ։ Մարտինը սիրում էր ստեղծագործել տարրական դպրոցում և բացահայտեց գրելու իր կիրքը երկրորդ դասարանում։ Նա սկսեց պատմվածքներ գրել, իսկ չորրորդ դասարանի ուսուցչուհին իր աշակերտական թղթապանակում գրեց, որ հիանալի գրող կդառնա, քանի որ ազատ ժամանակի մեծ մասը ծախսում էր տետրերում գրելով ։ Միջին և ավագ դպրոցում նրա ամենասիրելի առարկաները անգլերենն ու ֆրանսերենն էին, իսկ ամենաքիչ սիրած առարկաները՝ մաթեմատիկան էր ։
Դեռահաս տարիքում Մարտինը սիրում էր աշխատել երեխաների հետ և որոշեց ուսուցիչ դառնալ։ Նա ցանկանում էր օգնել հաշմանդամություն ունեցող երեխաներին, ուստի ամռանը նա աշխատեց Eden Institute-ում՝ իր հայրենի քաղաքի աուտիստ երեխաների համար նախատեսված դպրոցում ։
1973 թվականին Փրինսթոնի միջնակարգ դպրոցն ավարտելուց հետո Մարտինը 1973-1977 թվականներին սովորեց Սմիթ քոլեջում ։ Նրա ավագ թեզը վերաբերում էր մանկական գրականության օգտագործմանը դասարանում ։
Նա ապրում էր Գարդիներ Հաուսում և գրում էր Սմիթ քոլեջի The Sophian թերթի համար ։ Նկարագրելով Սմիթի կրթությունը՝ Մարտինն ասաց, որ «դա ուժեղ, անկախ կանանց միջավայր էր՝ և՛ ուսանողների  և՛ դասախոսների» ։
Կարիերա
Սմիթ քոլեջն ավարտելուց հետո Մարտինը դասավանդել է չորրորդ և հինգերորդ դասարանների բաժանված դասարաններում Նորոտոն նահանգի Փլումֆիլդ դպրոցում, Կոնեկտիկուտ ։ Նրա ուսանողները՝ 8-13 տարեկան երեխաներն էին, մեկ տարի դասավանդելուց հետո Մարտինը որոշեց զբաղվել հրատարակչական գործունեությամբ ։
Նա խմբագրի օգնականից դարձավ ավագ խմբագիր և աշխատեց մի քանի հայտնի մանկական գրքերի հրատարակիչների համար, այդ թվում՝ «Pocket Books» և «Scholastic»: Դրանից հետո նա համարվեց լրիվ դրույքով գրող ։
1983-ին Մարտինը հրատարակեց իր առաջին գիրքը՝ «Ամառային ամառ», որը արժանացավ Երեխաների ընտրության մրցանակին 1985 թվականին ։ Այն բանից հետո, երբ Մարտինը գրեց «The Baby-Sitters Club» շարքի առաջին 35 վեպերը, «Scholastic»-ը վարձեց ուրվականների գրողներ՝ շարքը շարունակելու համար ։ Այժմ նա կենտրոնանում է միայնակ վեպեր գրելու վրա, որոնցից շատերի գործողությունները տեղի են ունենում 1960-ականներին։ Այդ վեպերից մեկը՝ «Տիեզերքի մի անկյունը», արժանացավ Նյուբերիի պատվին 2003 թվականին ։ 2010 թվականին Մարտինը հրատարակեց «The Baby-Sitters Club» շարքի նախաբանը՝ «Ամառվանից առաջ» վերնագրով  ։
Մարտինն իր գրքերի գաղափարները գտնում է տարբեր աղբյուրներից, հիմնված են անձնական փորձառությունների վրա, իսկ մյուսները հիմնված են մանկության հիշողությունների և զգացմունքների վրա։ Շատերը վերաբերում են ժամանակակից խնդիրներին և պայքարին։ Նրա բոլոր կերպարները, ներառյալ The Baby-Sitters Club-ի անդամները, հորինված են, բայց նրա հերոսներից շատերը հիմնված են իրական մարդկանց վրա։ Երբեմն նա իր կերպարներին անվանում է իր ծանոթ մարդկանց անուններով, իսկ երբեմն էլ նա պարզապես ընտրում է այն անունները, որոնք իրեն դուր են գալիս ։
1990 թվականին Մարտինը և իր գործընկերները հիմնեցին «Լիզայի գրադարանները»՝ հարգելու և ի հիշատակ իրենց ընկեր Լիզա Նովակի։ Այս շահույթ չհետապնդող կազմակերպությունը նոր գրքեր է բաժանում երեխաներին և գրադարաններ հիմնում քիչ սպասարկվող տարածքներու մ ։ Նույն թվականին Մարտինը հիմնեց նաև Ann M. Martin հիմնադրամը, որը ֆինանսական աջակցություն է տրամադրում արվեստի, կրթության և գրագիտության ծրագրերին, ի լրումն բռնության ենթարկված և թափառող կենդանիների համար նախատեսված ծրագրերի ։
Անձնական կյանք
Մարտինն այժմ բավականին հանգիստ կյանքով է ապրում։ Երկար տարիներ Նյու Յորքում ապրելուց հետո Մարտինը տեղափոխվել է Նյու Յորքի հյուսիսային Հադսոնի հովիտ, որտեղ նա վայելում է բնությունը և խնամում է կենդանիների ձագերին ։ Մարտինը ֆեյսբուքյան իր էջում կիսամյակային թարմացումներ և լուսանկարներ է հրապարակում իր կյանքից ։ Նա շարունակում է զբաղված լինել հեղինակային ելույթներով և իր ստեղծագործությունների թարմացումներով, ինչպիսիք են դայակների ակումբի գրաֆիկական վեպերը։ Մարտինը նախկինում հարաբերությունների մեջ է եղել Լաուրա Գոդվինի հետ, որի հետ նա գրել է «Տիկնիկների մարդկանց»  չորս գրքերը նա բացահայտեց, որ Գոդվինը իր գործընկերն է եղել 2016 թվականին ։
Աշխատանքներ
Վեպեր
Նովելներ
Պատկերագրքեր
Կարճ պատմվածքներ
Ծանոթագրություններ
Կատեգորիա:Վիքիպեդիա:ՈՒՎ 2023-ի հոդվածներ
Ոսկե արատինգա
Ոսկե արատինգա, Կենդանիների թագավորության, Քորդավորների տիպի, Ողնաշարավորների ենթատիպի, Թռչունների դասի, Թութականմանների կարգի թութակի տեսակ։
Նկարագրություն
Մարմնի երկարությունը հասնում է 35-38 սմ-ի, իսկ պոչի երկարությունը՝ 16 սմ-ի։ Գրեթե ամբողջ մարմինը պատված է վառ դեղին փետուրներով։ Աչքերի շուրջը սպիտակ է։ Փետուրների հիմնական մասը դեղին է, սակայն թևերի ծայրի մի փոքր հատված ունի մուգ կանաչ գունավորում։ Պոչը դեղին է։ Ունի խոշոր և հզոր կեռ քիթ։
Համարվում են Լատինական Ամերիկայի Բրազիլիա պետության էնդեմիկ կենդանատեսակը։ Տարածված են Բրազիլիայի կենտրոնական և հյուսիսարևելյան շրջաններում՝ գետերի մոտակայքում։
Վայրի թռչուններ են և հաճախ հանդիպում են փոքրիկ խմբերով։ Բացառություն է կազմում միայն բազմացման շրջանը։ Ապրում են այնպիսի անտառներում, որոնք ավելի մոտ են որևէ գետին կամ այլ ջրատարածության։ Նախընտրում են բույն կառուցել ծառերի վրա։ Նրանք կարողանում են արագորեն թռչել մի ծառից մյուսը։ Չափազանց աղմկոտ թռչուններ են և նրանց ձայնը կարելի է լսել հեռվից։
Բազմացում
Ոսկե արատինգաները բազմանում են ծառերի վրա և ձվադրում ծառերի վրա, դնելով 3-5 ձու։ Թռչունների ինկուբացիոն շրջանը տևում է 22-ից 24 օր, սակայն նորածին ձագերը կարողանում են բնից հեռանալ 6-7 շաբաթական հասակում։
Նգերուլմուդ
Նգերուլմուդ (Ngerulmud), Պալաուի մայրաքաղաքն է 2006 թվականի հոկտեմբերի 7-ից  ։ Գտնվում է է Բաբելտիափ կղզու վրա, մոտ 20 կմ հեռավորության դեպի հյուսիս-արևելք երկրի նախկին մայրաքաղաք Կորոր քաղաքից և 2 կմ դեպի հյուսիս-արևմուտք Մելեքոք բնակավայրից։
Ծանոթագրություններ
Կատեգորիա:Օվկիանիայի մայրաքաղաքներ Կատեգորիա:Պալաուի քաղաքներ Կատեգորիա:Ավստրալիայի և Օվկիանիայի կղզիներ Կատեգորիա:2006 թվականին հիմնադրված բնակավայրեր
Տարոնի Արծիվ (ամսագիր)
Պատմություն
1938 թվականի ապրիլին Սոֆիայում Տարոն-Տուրուբերանի հայրենակցական միությունը (Տ.Տ.Հ.Մ.) լույս ընծայեց ամսաթերթի առաջին համարը՝ Հայկ Ասատրյանի խմբագրությամբ։ Պատասխանատու տնօրենն էր Ներսես Աստվածատուրյանը։ «Տարոնի Արծիվ» ամսաթերթով ավետվեց տարոնական ոգու վերածնունդը և սկիզբը դրվեց Տարոնական շարժման։
Կատեգորիա:Բուլղարիայի հայկական ամսագրեր Կատեգորիա:Հայկական հայագիտական պարբերականներ Կատեգորիա:Հայկական գրական պարբերականներ Կատեգորիա:Տարոնականություն Կատեգորիա:Պարբերականներ այբբենական կարգով Կատեգորիա:1938 հիմնադրումներ Բուլղարիայում
Թրյուգվե Բրատելի
Մարտին Թրյուգվե Բրատելի, նորվեգացի քաղաքական գործիչ, Նորվեգիայի աշխատավորական կուսակցության անդամ, 1971-1972 և 1973-1976 թվականներին Նորվեգիայի վարչապետ։
Պատանեկություն
Բրատելին ծնվել է Նորվեգիայի Վեստֆոլդ ֆյուլքեի Նյոտերյոյում, որտեղ էլ հաճախել է դպրոց։ Այն ավարտելուց հետո որոշ ժամանակ գործազուրկի կարգավիճակում է եղել։ Այնուհետև աշխատել է որպես սուրհանդակ, կետորսական նավի նավաստի, շինարար։ 1928 թվականին անդամագրվել է նորաստեղծ աշխատավորական կուսակցությանը և արդեն 1930 թվականին ընտրվել է որպես կուսակցության խորհրդի քարտուղար։ Երկրորդ համաշխարհային պատերազմի ժամանակ, երբ ֆաշիստա-գերմանական ուժերը գրավեցին Նորվեգիան, Բրատելին դարձավ կուսակցության հակաճգնաժամային խորհրդի նախագահ։ 1942 թվականին գերմանացիների կողմից ձերբակալվում է՝ համաձայն Ադոլֆ Հիտլերի ներկայացրած օրենքի, ըստ որի յուրաքանչյուր անձ, ով դեմ է ֆաշիստական գաղափարախոսությանը, պետք է ձերբակալվի։ 1943-1945 թվականներին եղել է նացիստական տարբեր ճամբարներում ։
Քաղաքական գործունեություն
Գերությունից ազատվելուց և Նորվեգիա վերադառնալուց հետո՝ 1945 թվականին Աշխատավորական միությունում դառնում Նորվեգիայի աշխատավորական կուսակցության ներկայացուցիչ։ 1950 թվականին Օսլոյի տեղամասից ընտրվել է Նորվեգիայի խորհրդարանի պատգամավոր՝ աշխատելով այնտեղ մինչև 1980 թվականը։ 1960—1963, 1963-1964 թթ. եղել է Նորվեգիայի տրանսպորտի նախարար, 1962 թվականին որոշ ժամանակով իրականացրել է Նորվեգիայի ֆինանսների նախարարի պարտականությունները։ 1971-1972 և 1973-1976 թթ. եղել է Նորվեգիայի վարչապետ։ 1970 թվականի հունիսին Նորվեգիան ցանկություն հայտնեց անդամագրվել Եվրոպական Միությանը, և Բրատելին նշանակվեց Նորվեգիայի կողմից բանակցությններ վարող։
Թրյուգվե Բրատելին համարվում էր հմուտ քաղաքական գործիչ։ Գրել է մի շարք ինքնակենսագրական և քաղաքական գրքեր։ Ֆաշիստական ճամբարի մասին նրա հեղինակած գիրքը Նորվեգիայում համարվում է բավականին հեղինակավոր գիրք։
Ծանոթագրություններ
Կատեգորիա:Նորվեգիայի վարչապետներ Կատեգորիա:Նորվեգիայի քաղաքական գործիչներ Կատեգորիա:Օսլոյի համալսարանի շրջանավարտներ Կատեգորիա:Ինքնակենսագիրներ Կատեգորիա:Նորվեգիայի նախարարներ
Յակոբ Աալ
Յակոբ Աալ (Jacob Aall, ), նորվեգացի պետական գործիչ, պատմաբան և գրող։
Կենսագրություն
1791-1795 թվականներին Կոպենհագենում սովորել է աստվածաբանություն, բնական գիտություններ։ 1799 թվականին դարձել է Արենդալ բնակավայրի մոտ գտնվող Նեսի երկաթի հանքավայրի սեփականատեր։ 1814 թվականին եղել է Նորվեգիայի սահմանադրության հիմնադիրներից։ 1816-1830 թվականներին Սթորթինգում ներկայացրել է Նեդենես շրջանը։